Hommikusöök. Jätkame tõusu mööda Rhone'i jõe orgu ja ületame 2165 m kõrguse Grimseli kuru. Kaunid vaated mägedele, koskedele, järvedele. Romantiline jalutuskäik Aare kuristikus vahutava mägijõe kõrval. Kahelpool jõge kerkivad võimsad kaljuseinad, mille vahele kõige kitsamas kohas jääb vaevu 1 m. See 1400 m pikkune ja 200 m sügavune kanjon on võluv looduselamus. Meiringeni väikelinn, mille lähedal asub Reichenbachi juga. Koht, kus Conan Doyle'i väljamõeldisena hukkusid Scherlock Holmes ja professor Moriarty. Sõidame üle Brünigi kuru Luzerni poole. Luzern - üks maalilisemaid Šveitsi linnakesi kauni vanalinnaga, kus juurdepääsu vee kaudu valvavad kaetud puusillad. Linn nõjatub mäeküljele, mida piiravad müüriga ühendatud seitse kandilist torni - allesjäänud linnakindlustuse osa. Miks on üks maailma kuulsamaid monumente, loodulikust kaljust väljaraiutud "Surev lõvi" nii kurb? Ta leinab Prantsuse monarhiale truuks jäänud hukkunud šveitsi kaardiväelisi. Päikeseloojangusõit Luzerni järvel, mille ilu inspireeris ka Wagnerit. Öömaja Luzernis ETAP hotellis (2-sed toad).